Prima lege navală a fost votată în 1898 după o capanie de convingere a opinie publice condusă de Wilhelm, Tirpitz și Bülow. Legea a asigurat finanțarea a unsprezece cuirasate în următorii șapte ani. Britanicii nu au fost îngrijorați de prima Lege navală, de vreme ce marina germană nu urma să fie mai mare decât cele mai mari două flote militare existente, așa că nu a determinat noi măsuri conform de dezvoltare prin „two-power standard”. În acest timp, Tirpitz a început în noiembrie 1898 să lucreze la un plan pentru dupblarea flotei, care să includă patruzeci și cinci de nave de luptă și crucișătoare blindate, plan pe care le-a prezentat kaiserului un an mai târziu. Momentul a fost favorabil, întrucât izbucnirea celui de-al doilea război cu burii și sechestrarea de către britanici a unui vapor german în largul Africii de Sud a înfuriat publicul german împotriva Regatului Unit. Reichstagul a aprobat a doua lege navală în iunie 1900.